НАРОДНО СЪБРАНИЕ
Вх. № 49-302-02-13
Дата: 03.08.2023 г./ 10:10 ч.

Република българия
МИНИСТЕРСКИ СЪВЕТ

ДО
ПРЕДСЕДАТЕЛЯ НА 
НАРОДНОТО СЪБРАНИЕ
г-н РОСЕН ЖЕЛЯЗКОВ

УВАЖАЕМИ ГОСПОДИН ПРЕДСЕДАТЕЛ,

На основание чл. 85, ал. 1, т. 4 и 5 от Конституцията на Република България изпращам Ви одобрения с Решение  532 на Министерския съвет от 2023 г. проект на Закон за ратифициране на Споразумението за защита на инвестициите между Европейския съюз и неговите държави членки, от една страна, и Република Сингапур, от друга страна, подписано на 19 октомври 2018 г. в Брюксел.

Приложение: съгласно текста

МИНИСТЪР-ПРЕДСЕДАТЕЛ:

Р Е П У Б Л И К А   Б Ъ Л Г А Р И Я
М И Н И С Т Е Р С К И   С Ъ В Е Т
Препис

Р Е Ш Е Н И Е    532

от    2 август    2023 година

ЗА предложение до Народното събрание за ратифициране със закон на Споразумението за защита на инвестициите между Европейския съюз и неговите държави членки, от една страна, и Република Сингапур, от друга страна, подписано на 19 октомври 2018 г. в Брюксел, и за отмяна на Решение № 173 на Министерския съвет от 2021 г.

На основание чл. 15, ал. 1 от Закона за международните договори на Република България

М И Н И С Т Е Р С К И Я Т    С Ъ В Е Т
Р Е Ш И:

1. Одобрява Споразумението за защита на инвестициите между Европейския съюз и неговите държави членки, от една страна, и Република Сингапур, от друга страна, подписано на 19 октомври 2018 г. в Брюксел.
2. Предлага на Народното събрание на основание чл. 85, ал. 1, т. 4 и 5 от Конституцията на Република България да ратифицира със закон споразумението по т. 1.
3. Възлага на министъра на външните работи да уведоми генералния секретар на Съвета на Европейския съюз за изпълнение на вътрешноправните процедури за влизането в сила за Република България на споразумението по т. 1.
4. Възлага на министъра на икономиката и индустрията да обнародва в „Държавен вестник” споразумението по т. 1 в 15-дневен срок от датата на влизането му в сила за Република България.
5. Отменя Решение № 173 на Министерския съвет от 2021 г. за предложение до Народното събрание за ратифициране на Споразумението за защита на инвестициите между Европейския съюз и неговите държави членки, от една страна, и Република Сингапур, от друга страна.

МИНИСТЪР-ПРЕДСЕДАТЕЛ: /п/ Николай Денков

ГЛАВЕН СЕКРЕТАР НА
МИНИСТЕРСКИЯ СЪВЕТ:  /п/ Ваня Стойнева

Вярно,
ЗА ДИРЕКТОР НА ДИРЕКЦИЯ
“ПРАВИТЕЛСТВЕНА КАНЦЕЛАРИЯ”:
 /Жана Кадънкова/

Р Е П У Б Л И К А   Б Ъ Л Г А Р И Я
НАРОДНО СЪБРАНИЕ
Ïðîåêò

З  А  К  О  Н

за ратифициране на Споразумението за защита на инвестициите между Европейския съюз и неговите държави членки, от една страна, и Република Сингапур, от друга страна, подписано на 19 октомври 2018 г. в Брюксел

Член единствен. Ратифицира Споразумението за защита на инвестициите между Европейския съюз и неговите държави членки, от една страна, и Република Сингапур, от друга страна, подписано на 
19 октомври 2018 г. в Брюксел.

Законът е приет от 49-ото Народно събрание на ………………... 2023 г. и е подпечатан с официалния печат на Народното събрание.

ПРЕДСЕДАТЕЛ НА
НАРОДНОТО СЪБРАНИЕ:

Росен Желязков

М  О  Т  И  В  И

към проекта на Закон за ратифициране на Споразумението за защита на инвестициите между Европейския съюз и неговите държави членки, от една страна, и Република Сингапур, от друга страна, подписано на 19 октомври 2018 г. в Брюксел

На 22 декември 2009 г. Съветът на ЕС изрази съгласие за започване на двустранни преговори с отделни държави - членки на АСЕАН, на базата на оправомощаване и указания за водене на преговори от 2007 г. Съветът упълномощи Комисията да започне двустранни преговори за Споразумение за свободна търговия със Сингапур като първа стъпка към своевременно започване на преговори с други държави - членки на АСЕАН. Двустранните преговори със Сингапур започнаха през март 2010 г., а на 12 септември 2011 г. Съветът оправомощи Комисията да разшири преговорите със Сингапур, за да се обхване и защитата на инвестициите въз основа на новата компетентност на ЕС съгласно Договора от Лисабон. Преговорите между двете страни приключиха на 17 октомври 2014 г. с финализиране на текстовете относно защита на инвестициите. При отчитане на Становище 2/15 от 16 май 2017 г. на Съда на ЕС и след широкото обсъждане на структурата, първоначално договореният текст беше разделен на две самостоятелни споразумения: Споразумение за свободна търговия (ССТ) и Споразумение за защита на инвестициите (СЗИ).
С Решение № 715 от 11 октомври 2018 г. Министерският съвет на Република България одобри Споразумението за защита на инвестициите между Европейския съюз и неговите държави членки, от една страна, и Република Сингапур, от друга страна, и даде съгласие за подкрепа на приемането на проектите на решения на Съвета за 
(1) подписване и (2) сключване от името на Европейския съюз на Споразумение за защита на инвестициите между Европейския съюз и неговите държави членки, от една страна, и Република Сингапур, от друга страна. 
Споразумението за защита на инвестициите между Европейския съюз и Република Сингапур бе подписано по време на 12-ата среща на върха Азия - Европа (АСЕМ) на 19 октомври 2018 г. в Брюксел. Европейският парламент даде своето одобрение на 13 февруари 2019 г.
С Решение № 173 от 26 февруари 2021 г. Министерският съвет на Република България одобри Споразумението за защита на инвестициите между ЕС и Сингапур, предложи на Народното събрание да го ратифицира и възложи на министъра на икономиката да го обнародва в „Държавен вестник“; поради разпускането на 44-ото Народно събрание, прекратяването на процедурата за ратифициране и последващи промени в структурата на Министерския съвет се налага Решение № 173 от 26 февруари 2021 г. да бъде отменено и в съответствие с актуалната си структура Министерският съвет отново да предложи на Народното събрание да ратифицира споразумението и да възложи на министъра на икономиката и индустрията да обнародва споразумението след влизането му в сила.
С договарянето на СЗИ между ЕС и Сингапур се постигат следните резултати: 
•	Споразумението за защита на инвестициите между ЕС и Сингапур ще осигури високо ниво на защита на инвестициите, като се гарантират правата на ЕС и Сингапур да уреждат отношенията и да преследват легитимните цели на обществените политики като защита на общественото здраве, безопасност и опазване на околната среда; 
•	Споразумението съдържа всички иновативни аспекти от новия подход на ЕС за защита на инвестициите и механизмите за прилагането му, които не присъстват в 12-те съществуващи двустранни инвестиционни договора между Сингапур и държави - членки на ЕС, 
(в т.ч. и с България); споразумението замества и следователно усъвършенства 12-те съществуващи двустранни инвестиционни договора; 
•	В съответствие с целите по указанията за водене на преговори се гарантира, че инвеститорите от ЕС и техните инвестиции в Сингапур ще се ползват със справедливо и обективно третиране и няма да са дискриминирани в сравнение със сингапурските инвестиции при сходни ситуации; в същото време, СЗИ защитава инвеститорите от ЕС и техните инвестиции в Сингапур срещу експроприация, освен за обществени цели съгласно законосъобразна процедура, на недискриминационна база и срещу заплащане на бърза, адекватна и ефективна компенсация със справедлива пазарна стойност на отнетия инвестиционен ресурс; 
•	Споразумението за защита на инвестициите ще предостави на инвеститорите възможността за модерен и реформиран механизъм за уреждане на спорове във връзка с инвестиции; тази система гарантира, че правилата за защита на инвестициите се спазват и тя се стреми да осигури баланс между защитата на инвеститорите по прозрачен начин и запазването правото на държавата да приема разпоредби, като преследва цели на обществените политики; със споразумението се създава постоянна международна и напълно независима система за уреждане на спорове, състояща се от постоянен първоинстанционен съд и апелативен съд, пред които по прозрачен и безпристрастен начин ще се провеждат производствата по уреждане на споровете.
Споразумението за защита на инвестициите ще влезе в сила след като бъде ратифицирано от всички държави - членки на ЕС, в съответствие с техните национални процедури. От датата на влизането си в сила, СЗИ между ЕС и Сингапур ще замести и отмени двустранните инвестиционни договори между Сингапур и държавите - членки на ЕС, в т. ч. и Договора между правителството на Република България и правителството на Република Сингапур за взаимно насърчаване и защита на инвестициите, подписан на 15 септември 2003 г. в Сингапур.

МИНИСТЪР-ПРЕДСЕДАТЕЛ: